OSNOVNA ŠKOLA RUDE

Rude 93, 10430 SAMOBOR

KLASA: 110-01/21-01/03

URBROJ: 238/27-16-21-1

Rude, 26. kolovoza 2021.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11 5/12, 16/12, 86/12, 94/13., 152/14., 7/17., 68/18., 98/19 i 64/20) i članka 3. Pravilnika o načinu i postupku zapošljavanja u Osnovnoj školi Rude, Osnovna škola Rude, Rude 93, vršitelj dužnosti ravnatelja Miroslav Fresl, prof. raspisuje:

 NATJEČAJ

 *za radno mjesto*

* *Učitelja/ice kemije – 1 izvršitelj/ica na neodređeno nepuno radno vrijeme ( 10 sati tjedno)*

Prema Zakonu o ravnopravnosti spolova (NN 82/08., 69/17) na Natječaj se mogu prijaviti osobe oba spola.

Izrazi u ovom natječaju navedeni u muškom rodu neutralni su i odnose se jednako na osobe oba spola.

Uvjeti za radno mjesto:

Osim općih uvjeta propisanih Zakonom o radu (NN 93/14 i 127/17), kandidati moraju ispunjavati i posebne uvjete propisane člankom 105. stavka 16. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10-ispravak, 90/11., 16/12., 86/12., 94/13., 152/14., 7/17., 68/18. i 98/19) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19)

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Prijava mora sadržavati:

* osobno ime,
* adresu stanovanja,
* broj telefona odnosno mobitela (po mogućnosti e-mail adresu),
* naziv radnog mjesta na koje se prijavljuju

Uz vlastoručnu potpisanu prijavu na natječaj kandidati su dužni priložiti:
1. životopis

2. presliku diplome, odnosno dokaza o odgovarajućem stupnju obrazovanja

3. presliku dokaza o državljanstvu

4. elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje (ispis iz HZMO-a, ne starije od dana raspisivanja natječaja)

5. uvjerenje nadležnog suda da se protiv podnositelja prijave ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja) u preslici.

Kandidati koji se u prijavi pozivaju na pravo prednosti pri zapošljavanju prema posebnim propisima, dužni su u prijavi priložiti dokaze o ostvarivanju prava prednosti na koje se pozivaju uz naznaku da imaju pravo prednosti samo pod jednakim uvjetima.

Pozivaju se osobe iz članka 102. stavka 1. – 3. Zakona o pravima hrvatskih braniteljima iz Domovinskog rata i članovima njihovih obitelji (NN 121/17. i 98/19.) da uz prijavu na natječaj dostave dokaze iz istoga Zakona u svrhu ostvarivanja prava prednosti pri zapošljavanju. Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (NN 33/92., 77/92., 86/92., 27/93.,58/93., 2/94., 76/94., 108/95., 82/01., 94/01., 103/3., 148/13., i 98/19) i članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18 i 32/20) dužan je, uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog rata, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca/rješenje/obavijest o prestanku radnog odnosa, (rješenje, sporazum i sl.).

Kandidati koji ostvaruju prednost pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21), uz prijavu na natječaj dužne su u prijavi na natječaj pozvati se na to pravo, uz prijavu dostaviti dokaze iz stavka 1. članka 49. Zakona o civilnim stradalnicima iz Domovinskog rata, poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

## https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Isprave se prilažu u neovjerenoj preslici te se zaprimljena dokumentacija neće vraćati sudionicima natječaja, a prije sklapanja ugovora o radu s izabranim kandidatom, isti su dužni predočiti izvornike ili ovjerene preslike dokumentacije zatražene natječajem radi njihovog uvida.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravodobne prijave neće se razmatrati.

Sukladno Pravilniku o načinu i postupku zapošljavanja kandidata prijavljenih na natječaj Osnovne škole Rude, za kandidate na natječaju obvezno je testiranje. Za kandidate koji ispunjavaju formalne uvjete natječaja te čije su prijave pravodobne i potpune, provest će se provjera znanja i sposobnosti sukladno Pravilniku o načinu i postupku zapošljavanja.

Vrijeme i mjesto održavanja testiranja te rok za objavu vremena i mjesta testiranja bit će objavljeni na školskoj stranici [www.os-rude.skole.hr](http://www.os-rude.skole.hr)

Prijavom na natječaj kandidati daju privolu za obradu osobnih podataka navedenih u svim dostavljenim ispravama i ostalim prilozima prijave, isključivo za potrebe natječajnog postupka.

Prijave s dokazima o ispunjavanju uvjeta dostaviti neposredno ili poštom u roku osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnim stranicama škole, [www.os-rude.skole.hr](http://www.os-rude.skole.hr), na adresu OŠ Rude, Rude 93, 10 430 Samobor s naznakom „ZA NATJEČAJ UČITELJA/ICE KEMIJE“.

Škola o rezultatima natječaja obavještava sve kandidate objavom na mrežnoj stranici škole najkasnije u roku od 15 dana od dana sklapanja ugovora s odabranim kandidatom. U slučaju sudjelovanja kandidata s pravom prednosti pri zapošljavanju, škola će obavijest o odabiru kandidata, prema članku 12. stavku 2. Pravilnika o načinu i postupku zapošljavanja Osnovne škole Rude, dostaviti e-mailom ili poštom svim kandidatima.

Natječaj je objavljen dana 26. kolovoza 2021. na mrežnoj stranici i oglasnoj ploči Osnovne škole Rude te mrežnoj stranici i oglasnoj ploči Hrvatskog zavoda za zapošljavanje i otvoren je do 3. rujna 2021. godine.

Vršiteljdužnosti ravnatelja:

 Miroslav Fresl, prof.